Agencia Sírius: 08 de desembre 2010\nCCOO rebutja el neoliberalisme del govern\nDavant les noves mesures neoliberals del Govern, CCOO critica: "Les mesures econòmiques i socials aprovades avui ja van ser objecte del més absolut rebuig per CCOO quan es van anunciar, per considerar-les contradictòries amb el que el Ministeri de Treball expressava feia pocs dies; antieconòmiques, ja que la privatització parcial de loteries i AENA, en termes econòmics, no suposa més que "pa per avui i fam per demà"; i antisocials, doncs retirar l'ajuda de 426 euros significa deixar a més de 600.000 persones sense cap tipus d'ingrés, és a dir, "abandonades a sa sort" enmig de la crisi, quan al mateix temps es baixen els impostos a les empreses.\n2 - Pel que fa a la necessària reforma del sistema públic de pensions CCOO mostra, novament, la seva disposició a abordar una reforma, negociada i consensuada, del sistema, que en garanteixi la viabilitat i sostenibilitat present i futura, conscients que, en poc temps, haurem de pagar més pensions, durant més temps i de major quantia. Tota reforma que persegueixi aquest objectiu ha de venir precedida d'un veritable procés de negociació i ser objecte del major consens polític (Pacte de Toledo) i social (concertació) possible, si veritablement vol ser eficaç.\n3 - Que l'objectiu de promoure una reforma del sistema públic de pensions, amb el màxim consens, requereix del temps necessari per fer-ho realitat. En aquest sentit, anunciar de manera sorprenent l'avançament en dos mesos el calendari inicialment previst, suposa estrènyer tant els terminis per a la negociació que, fa pensar que el que busca el Govern no és tant garantir de veritat la sostenibilitat del sistema com utilitzar les pensions per seguir llançant missatges als "mercats". Missatges que, com l'experiència demostra, només calmen momentàniament la seva voracitat. Als mercats cal respondre'ls per altres vies, que passen per una actuació mancomunada de la Unió Europea i del seu Banc Central, i no per la de "lliurar" el nostre sistema de protecció social.\n4 - Per a CCOO l'obertura de les negociacions per a la reforma del sistema públic de pensions comporta la retirada de les pretensions del Govern de retardar obligatòriament l'edat de jubilació als 67 anys. El mateix objectiu que diu perseguir el Govern amb aquesta mesura es pot aconseguir potenciant l'allargament de l'edat de jubilació amb caràcter voluntari tal com ja figura en el nostre ordenament legal des de la reforma del 2001.\n5 - Si el que el Govern amaga amb l'anunci de la reducció dels terminis per presentar la reforma de les pensions és no moure els seus plantejaments inicials ha de saber que provocarà una escalada de la tensió social de la qual ell serà l'únic responsable.\n6 - En aquestes condicions CCOO crida als treballadors i treballadores i al conjunt de la ciutadania a convertir les mobilitzacions convocades per al pròxim 18 de desembre a l'expressió massiva del rebuig al retard de l'edat de jubilació als 67 anys, sense descartar que, si persisteix en elles, haguem convocar noves accions més contundents.\nEl PCE Langreo impulsa les candidatures del PCA\nEl PCE de Langreo ha començat avui una recollida de signatures entre els militants i simpatitzants d'Astúries i la resta de l'estat, perquè donin suport a la petició sobre l'anomenada "disposició addicional segona" dels estatuts del PCE, per la qual hi ha la possibilitat de presentar candidatures al marge d'IU si no es solucionen conflictes com el que viuen els comunistes asturians, marginats de les llistes.\nIvan Suárez anunciar la iniciativa a l'estiu, moment en què ja va assenyalar "que no es dóna cap situació de normalitat a Astúries ja que el PCA segueix sense ser reconegut per part d'IX, que l'harmonització d'estatuts d'aquesta organització no existeix i que la participació dels comunistes en les eleccions municipals i regionals ha d'assegurar-se perquè els nostres simpatitzants i militants tinguin un referent polític".\n"Començarem fent una recollida de signatures a tots els militants, també a tots els simpatitzants i votants que ara mateix estan totalment descontents amb la política d'IX a Astúries, des del primer poble d'Astúries fins a l'últim", afirmà Suarez, que va explicar que al bloc del PCE de Langreo es penjaria "un punt de recollida de signatures digitals de tots els que donin suport a aquesta iniciativa amb el seu número de DNI".\nLa iniciativa ja està en marxa a la web del PCE de Langreo.\nEtiquetes de comentaris: Astúries, Espanya, I.U., PCA, PCE\nAssange: Una "violada" col.laboradora de la CIA i les "Damas de Blanco"\nUna de les dones que acusa el fundador de Wikileaks, Julian Assange, de delictes sexuals, Anna Ardin (foto) ha treballat amb un grup que té connexions amb l'Agència Central d'Intel.ligència (CIA) d'EUA. James D. Catlin, advocat que va representar recentment a Assange, afirma que la investigació per delicte sexual contra el fundador de WikiLeaks es basa en afirmacions de que no va usar condons durant les seves relacions sexuals amb les dues dones "sueques".\nFonts de la Fiscalia sueca van dir la setmana passada que Assange no era buscat per violació com s'ha informat, sinó per una cosa anomenada "sexe per sorpresa" o "sexe inesperat".\nUna de les acusadores, Anna Ardin, sembla tenir "vincles amb grups finançats pels Estats Units contra Fidel Castro i per grups anticomunistes", d'acord amb una investigació publicada per Israel Shamir i Paul Bennett, a Counter. Ardin, nascuda a Cuba, va treballar a favor de "Las Damas de Blanco", un grup de dones que s'oposen al govern cubà amb la financiació de Miami.\nShamir i Bennett també descriuen a Ardin com una suposada "esquerrana" que "va publicar diatribes anti-Castro en llengua sueca per a la Revista Assignatures Cubanes difosa per Misceláneas de Cuba". Assenyalà també el professor Michael Seltzer que el grup està dirigit per Carlos Alberto Montaner, un home vinculat amb la CIA.\nShamir i Bennett han assenyalat que: "Les Damas de Blanco reben finançament del govern dels EUA i compten entre els seus partidaris amb Luis Posada Carriles".\nUn document desclassificat el 1976 va revelar que Posada era llavors agent de la CIA i els seus advocats han sostingut que va mantenir vincles amb l'agència per 25 anys. Ha estat vinculat a atacs terroristes que van matar desenes de persones.\nArdin "està vinculada a militants per l'equitat de gènere a la Universitat d'Uppsala, que van optar per associar-se amb aquest grup de dones cubanes finançat per EUA i recolzat obertament per terroristes i assassins de masses", declarà Kirk James Murphy.\nA l'agost, Assange va dir a al Jazzeera que les acusacions eren "clarament una campanya de desprestigi. Se'ns ha advertit que, per exemple, el Pentàgon està planejant utilitzar trucs bruts per destruir la nostra feina".\nEl fundador de WikiLeaks va dir que va ser advertit d'anar amb compte amb "les trampes del sexe". Hi haurà caigut Assange en una d'aquestes trampes? "Potser, sí. Potser no", va dir.\nL'advocat de Catlin va assenyalar que tant Ardin com Sofia Wilén, la segona acusadora, enviar missatges SMS i tweets presumint de les seves conquestes després de les suposades "violacions".\n"En el cas de Ardines està clar que fins va fer una festa en honor al Assange al seu apartament després que ell cometés" el delicte "i ella va assegurar als seus seguidors a Twitter que ell era "una de les persones més simpàtiques i intel.ligents del món, és increïble!", va escriure. (El missatge en suec original està esborrat del Twitter d'Anna Ardin, però va ser publicat per un blocaire suec).\nEtiquetes de comentaris: Internacional, Julian Assange, Wikileaks\n7 sindicats acusen La Bressola de manca total de control\n7 sindicats francesos acusen La Bressola, l'entitat que aglutina les escoles que utilitzen el català com a llengua vehicular al Rosselló, com "el pitjor empresari de l'ensenyament privat", per no complir el codi del treball francès, no respectar el dret de vaga ni tampoc la Declaració francesa dels Drets Humans. Foto: El director de La Bressola de Perpinyà, Joan Pere Le Bihan, a TV3.\nEn un extens comunicat, firmat per CGT, Solidaris 66 (nº del departament), Sud Educació 66, Sud Cultures Solidàries, SUNDEP, CGT/SNPEFP i CNT66, els sindicats d'ensenyament denuncien una manca de control "tant de la seva gestió com de la qualitat de les seves prestacions pedagògiques".\nLa plataforma aplaudeix el "treball realitzat per l'Associació per a la protecció, la difusió i la promoció de la llengua catalana", però assegura que la direcció no paga les hores extra: "Les hores suplementàries, les activitats de cap de setmana o vigilància de menjador no són remunerades".\nA més, segons els sindicats, no es respecta el dret de vaga i els contractes de treball "contenen anomalies", afegint "l'adhesió obligada a la filosofia de la Bressola".\n"Cap projecte de defensa de la llengua catalana ha de servir per desvaloritzar els professors assalariats de La Bressola i per funcionar sense respecte de la legislació francesa del treball", conclouen.\nEtiquetes de comentaris: Catalunya Nord, Educació, La Bressola\n"Strauss Kahn no és benvingut a Grècia"\nAhir a la tarda, milers de treballadors, empleats, estudiants, autònoms, dones i camperols pobres "van donar la benvinguda" al capdavant de l'FMI, Strauss Kahn, a Atenes amb orgull i de manera militant, amb les seves necessitats contemporànies com "bandera". Mentre el govern i els industrials van rebre al seu còmplice en el crim contra el poble, els treballadors a Atenes declaraven en la manifestació organitzada pel PAME, la PASEVE, la Pasi, el MAS i l'OGE a la Plaça Sintagma que no era benvingut a Grècia.\nLa preparació de la manifestació davant del Parlament havia començat des ben d'hora: Una pancarta gegantina amb el lema: "Pobles d'Europa, aixequeu-vos!", escrita en grec i en anglès, dominava la cruïlla dels carrers Otón i Amalia.\nLa pancarta darrere del podi posava: "Strauss Kahn no és benvingut a Grècia. Aixequeu-vos contra la política antipopular del govern i de la troica". Al costat del podi hi havia quatre forques amb ninots que representaven l'Associació dels Industrials, el govern, el FMI i la direcció de la Confederació General dels treballadors en el sector privat.\nQuan va acabar la manifestació, els treballadors en un acte simbòlic van cremar els ninots que representaven al govern, els empresaris, els seus aliats imperialistes estrangers i els sindicalistes grogs.\nAleka Papariga: Contraatac frontal ja!\nA la manifestació la Secretaria General del KKE, Aleka Papariga, va fer la següent declaració sobre la visita de Dominique Strauss Kahn:\n"El temps es comença a esgotar. Ara mateix cal llançar un contraatac frontal en contra de la política del govern i de la troica que l'han imposat a Grècia. Tenim la capacitat de canviar les coses. Que no es perdi ni un moment!\nEtiquetes de comentaris: Aleka Papariga, Europa, Grècia, KKE, U.E.\nEUPV acusa al conseller de menysprear el valencià\nMarina Albiol, diputada d’EU, assegura que les causes principals dels dolents resultats de l’enquesta sobre l’ús i el coneixement del valencià són “l’anticatalanisme del PP, la falta d’inversió per part del Consell en polítiques del foment del valencià i la nefasta actuació de Font de Mora en Educació”.\nLa diputada d’Esquerra Unida a Les Corts, Marina Albiol, ha criticat durament la política lingüística del Consell: “Els dolents resultats que dóna a conèixer l’última enquesta de la Conselleria d’Educació sobre l’ús i el coneixement del valencià eren d’esperar, ja que tenim un Conseller d’Educació que menysprea la nostra llengua”.\n“El Partit Popular porta molts anys potenciant el conflicte lingüístic. L’anticatalanisme del PP suposa un atac frontal a la llengua i en res ajuda a que els ciutadans i ciutadanes l’utilitzen d’una manera normalitzada”, afirma la diputada d’EUPV, i posa com a exemple d’aquest anticatalanisme el tall de les emissions de TV3 per part del Consell.\nAlbiol considera que la política de retalls del Partit Popular pel que respecta a la promoció i al foment del valencià “no ens ajuden a avançar, i si continuem així les pròximes enquestes donaran, malauradament, uns resultats encara pitjors”, i recorda que enguany s’ha produït un retall del 39% de les subvencions per al foment del valencià, per a la promoció de la nostra llengua al teatre o per a la traducció de les obres literàries en valencià.\nLa diputada d’EUPV assegura que el màxim responsable de la situació del valencià al nostre País és el Conseller d’Educació, Alejandro Font de Mora, “més preocupat pel xinés que pel valencià” i assegura que al País Valencià hi ha 95.000 alumnes que van estudiar la primària en valencià però que no poden continuar la secundària en aquesta línea per falta de places, “si no es canvia la política lingüística de la Conselleria i el nefasto Conseller, el futur del valencià pinta molt negre”.\nAgenda Roja a l'Ateneu Roig de Gràcia\nAgenda Roja: Dijous 9 de desembre a les 19:00h: Presentació agenda de la dona 2011 i Inauguració de l’exposició: ”Roig i Violeta”, en Homenatge a les dones lluitadores. Participen:: Anna Rubio, Agenda de la dona, Antonina Rodrigo, Escriptora, Lola González, testimoni de lluita i Carmen Plazuelo, de l'Àrea de la dona de la Fundació Pere Ardiaca.\nA l'Ateneu Roig de Gràcia.\nDijous 9 de desembre a les 21:45h: Grup de Cinema de l’Ateneu Roig. Passi de la Pel·lícula: El secreto de Vera Drake.\nDivendres 10 i dissabte 11 de desembre: Jornades Sin Permiso 2010 a Barcelona\nEtiquetes de comentaris: Ateneu Roig, BCN, Catalunya, Cultura\n▼ 08 de des. (7)\nAssange: Una "violada" col.laboradora de la CIA i ...\n7 sindicats acusen La Bressola de manca total de c...


MTV vol tornar a la 'música' a 'Televisió musical' - Televisió | Abril 2021\nHoly Adam Curry, tornen a portar la música a MTV!\nLa xarxa ha anunciat els seus plans per llançar “Wonderland”, facturada com la primera sèrie setmanal de música en directe de MTV ’; en gairebé 20 anys. També toqueu: El retorn de la graella única de la xarxa 'MTV Unplugged' i una nova sèrie de competició hip-hop del productor executiu 'The Voice' Mark Burnett.\nÉs part de l’intent del nou president de MTV, Sean Atkins, d’impulsar les qualificacions destacades del canal tornant al futur. 'Ens trobem en una missió per reiniciar la MTV', va dir en un comunicat.\nViacom va tocar Atkins el mes de setembre passat per ajudar a revertir les baixades de les MTV. Perjudicada, la majoria de les xarxes de cable han experimentat caigudes profundes durant els darrers dos anys. Però sobretot, MTV ha lluitat quan el seu públic objectiu mil·lenari gravita amb altres plataformes. El MTV va acabar el 2015 amb una mitjana de 369.000 adults entre 18 i 49 anys en temps inicial, per sota dels 487.000 de l'any anterior. Globalment, MTV va tenir una mitjana de 578.000 espectadors el 2015 davant 778.000 el 2014.\npegats de la camisa superior\nAra, sota Atkins, el canal finalment reconeix que potser havia arribat massa lluny a desterrar la majoria de les “M” de MTV.\nMTV continua reproduint vídeos musicals per a insomniocs (generalment d’1 a 17 hores els dies laborables) i els Video Music Awards segueixen sent el seu esdeveniment més gran de l’any.\nPerò, a mesura que MTV va abandonar les seves arrels musicals i es va expandir a la programació de guions, els executius de la xarxa han hagut de lluitar amb critics descarats (la majoria de la varietat Gen X) amargs que la MTV de la seva joventut havia desaparegut.\nLLEGIR MÉS: “I Want My MTV”: James Ponsoldt per escriure i dirigir la pel·lícula que descriu la primera dècada de la icònica xarxa\nErik Flannigan, MTV ’; s directora executiva d’estratègia i desenvolupament d’esdeveniments en música / esdeveniments, va admetre a Indiewire que és el primer que sent quan diu a la gent on treballa. 'Per molt molest que pugui ser, vaig llegir que la gent sempre arrela perquè siguem allò que estimaven de nosaltres. Això no vol dir que hem de tornar al passat i tornar a una era que no podeu tornar a crear. '\nDe fet, els dies de Martha Quinn i del centre de Julie Brown que presenten la darrera confitura de Janet Jackson ja fa temps que no es tornen i no tornen mai més. I si us preguntes per què, tornareu a sortir amb vosaltres mateixos. (Voleu veure un vídeo musical? Fes clic a YouTube.)\nPerò aquella època de la MTV va atreure almenys un públic més ampli: nens i adolescents que van atraure la naturalesa rebel de la programació i adults interessats en la música i l’estil de vida. Més recentment, MTV s’ha centrat molt en l’adolescència femenina, una demostració ja saturada per rivals com Freeform i distreta per plataformes digitals i en línia. Per revertir la seva classificació, MTV haurà de dirigir-se a una tenda més àmplia i no només confiar en el seu nucli incòmode.\nCW ha dissenyat un renaixement de qualificacions ampliant la seva audiència. Ara MTV sembla disposada a acollir una àmplia gamma d'espectadors. Més enllà del retorn de la música, diversos nous programes de MTV ’; s se senten inspirats en les sèries emblemàtiques del canal ’; s anteriors sèries, com 'The Case Impossible Game Show' ('Control remot', algú?) I el produït per Dwayne Johnson? 'La més gran mostra de pel·lícules de tots els temps, aquesta setmana' (recordeu MTV ’; s 'The Big Picture' amb Chris Connelly?), Actualment en desenvolupament.\nEl canal també s'ha reinvertit en MTV News, afegint personal i buscava que la divisió torni a ser rellevant com en l'època de Kurt Loder.\nLLEGIR MÉS: Les pel·lícules Indie que els premis MTV Movie no deixen darrere\ndocumental que bufa la ment\nPel que fa als nous espectacles de música, Flannigan ens va dir que “Wonderland” serviria com a insígnia setmanal que, amb èxit, podria ampliar-se a diverses vegades a la setmana. 'És un espectacle molt ambiciós de maneres que no us ho puc dir encara', va dir. 'Hem establert el llistó alt, en una ubicació de LA que ningú no ha disparat abans'. L'espectacle, creat per executors de Comedy Central, combinarà el talent de la música en directe amb els còmics.\nFlannigan va dir que el revival 'MTV Unplugged' també repensaria el que significa per als artistes pop actuals de 'tocar' en un entorn despullat. 'Si penseu en els discos i artistes més influents dels darrers 12 mesos, hi ha una manera diferent d'escoltar aquesta música', va dir.\nLa competició de hip-hop sense títol de Burnett se centrarà en artistes que treballen a l'estudi i que competeixen per un acord discogràfic (no hi ha cadires giratòries ni escenaris de pisos brillants aquí.)\nEl canal no s'ha retirat de les tarifes guiades, recollint la dramàtica 'Acting Out' i desenvolupant-ne d'altres, inclosos els projectes de les companyies productores de Pitbull i Drew Barrymore. (Els espectacles anteriorment renovats com 'Les cròniques de Shannara' continuen també). Però l'èmfasi en aquesta ocasió és en el pa i la mantega de MTV: no escrits. El canal fins i tot llançarà la seva versió de 'Fent un assassí' i 'El Jinx', les docuseries 'La investigació de MTV', sobre els presos condemnats indegudament que lluiten per ser exonerats.\nSembla molt a la MTV que coneixíem i hi ha una bona raó per això. MTV ha aconseguit sobreviure i prosperar reinventant-se moltes vegades durant els darrers 35 anys. Però aconseguir que els joves, que no necessiten veure la televisió, cridin 'Vull el meu MTV!' Pot ser el major repte al qual s'ha enfrontat mai.\nContinua les últimes notícies de TV. Inscriviu-vos al nostre butlletí de correu electrònic de TV aquí. A continuació, mireu com 'Portlandia' va intentar 'Take Back MTV':


8 restaurants se sumen al distintiu “Aquí sí: fruita i salut”\nDijous, 27 Setembre 2018 11:25\nVuit restaurants de Mataró han rebut el distintiu oficial del programa “Aquí sí: fruita i salut”, que promou el consum de fruita entre la ciutadania.\nEl restaurant Som Terra és un dels reconeguts\nEls vuit establiments són: Restaurant El Gourmand, Restaurant La Cuina del Cel, Restaurant Som Terra, Bar-Cafeteria-Restaurant Montadito del Centre, Cafeteria-Restaurant el Nou Racó, Cafeteria-Restaurant Vallveric, Bar Capgrossos i Restaurant-Cafeteria TecnoCampus.\nConsumir 5 racions de fruita i verdura al dia és una de les principals recomanacions per a una alimentació saludable. Per aconseguir-ho és molt important que la fruita fresca i de bona qualitat estigui molt accessible i pugui ser incorporada en tots els àpats diaris.\nLa prova pilot duta a terme a Mataró ha inclòs la inspecció higienicosanitària dels establiments candidats, com a valor afegit al programa, per tal de verificar que compleixen les condicions necessàries per a evitar un possible risc per a la salut.\nDes de la secció de Salut, es pretén continuar la tasca d'informar i sensibilitzar com a agents promotors de salut en el sector restauració per aconseguir que altres establiments s'incoporin en aquest programa o en altres.\nLa terrassa del Bar Escorxador-Capgrossos, que ha rebut el distintiu


Una xifra rodona que arriba en el millor moment - Diari de Girona\nUna xifra rodona que arriba en el millor moment\nFrancisco Rodríguez atrapa els 50 partits al capdavant del Girona amb un balanç positiu i ho fa després d'una victòria a Oviedo que multiplica les opcions de «play-off» poc menys d'un any abans de la seva arribada al club\n26·04·21 | 23:40\nNo fa ni deu mesos que dirigeix el Girona. Temps suficients per haver-hi viscut experiències de tota mena i per a tots els gustos. Situacions que mai s'havien creuat en el seu camí des que fa d'entrenador, com ell mateix ha reconegut més d'una vegada. Però tot i així, Francisco Rodríguez mai ha defallit. Va fer-se càrrec de la plantilla la passada temporada, a poques jornades pel final, i la va acabar conduint a les portes de l'ascens. Mesos més tard, amb unes peces totalment diferents i moltes més dificultats, va camí d'intentar repetir experiència a la promoció. Entremig, victòries i derrotes. Dies per oblidar i d'altres per emmarcar. Són ja 50 els partits oficials com a blanc-i-vermell. Atrapa aquesta xifra rodona en un moment dolç. Després de guanyar al Carlos Tartiere d'Oviedo i de veure que jugar la promoció és encara a l'abast. Allò que semblava impossible no fa pas tant, s'ha convertit en un objectiu real, possible, i a tocar.\nA l'agenda des de feia temps de Quique Cárcel, el director esportiu, el seu aterratge a Montilivi no acabava d'arribar mai a bon port. Intents que no fructificaven, propostes que eren rebutjades. Fins el passat estiu, al desenllaç d'un curs que es va allargar més del compte degut al parèntesi que li va tocar viure per la pandèmia del coronavirus. A finals de juny i després de perdre al camp del Màlaga, el Girona decidia fer fora Pep Lluís Martí tot buscant un revulsiu per a les poques jornades que faltaven. S'ocupaven places de play-off, però la directiva no les tenia totes amb la dinàmica que s'arrossegava. Aquest cop sí es va poder convèncer un Francisco Rodríguez que va acceptar el repte d'aterrar a Montilivi.\nEl 3 de juliol del 2020 debutava amb una victòria per la mínima a l'estadi: 1-0 al Saragossa. Era el primer dels 50 partits que ha dirigit fins ara. Ho ha fet amb un balanç positiu, encara que durant aquest temps s'hagi plorat un ascens fallit en l'última eliminatòria de la promoció. Això l'última temporada. En la present, encara no s'han ocupat cap de les sis primeres posicions de la classificació. Però l'equip, amb l'andalús al timó de la nau, ha guanyat més partits (23) dels que no pas ha perdut (14). El 46 per cent dels resultats han sigut una victòria amb Francisco. Gairebé la meitat dels partits que ha disputat, els ha vençut. Completen l'estadística un total de 13 empats.\nTres dades més que dibuixen el seu recorregut al capdavant de la plantilla. En tot aquest temps, poc menys de deu mesos, els gironins han fet 52 gols i n'han rebut una desena menys: 42. A tot això, en 19 ocasions s'han quedat sense encaixar, ja sigui amb Asier Riesgo sota pals o amb Juan Carlos Martín, el porter titular de la present temporada després que el basc decidís no acceptar una proposta de renovació i fes les maletes per unir-se al Leganés. D'aquests 50 partits oficials, 42 han sigut en Lliga regular, 4 en el darrer play-off per intentar pujar a Primera i els 4 restants en la present edició de la Copa del Rei, competició en la qual es va arribar fins als vuitens de final.\nEn tot aquest temps, el Girona de Francisco com a màxim només ha sigut capaç d'enllaçar tres victòries i ho ha fet una vegada. Contra Mirandés (1-0), Albacete (0-2) i Logronyès (2-0). Aquest proper dissabte, oportunitat d'or per repetir-ho. Després de superar el Saragossa (3-0) i l'Oviedo (0-1), la tercera podria arribar aquest cap de setmana amb el Tenerife. En només tres dels 50 partits, l'equip ha aconseguit fer tres gols. No n'ha marcat més en cap d'aquest mig centenar d'actuacions. Amb el Saragossa abans esmentat, i també davant del Mirandés (3-3) i Ponferradina (3-1). La desfeta més àmplia arribava a principis d'aquest mateix curs, a l'Anxo Carro de Lugo (3-0). Una de les dues úniques vegades que s'han encaixat tres o més gols. L'altra, a Anduva.\nI ara què? Com a mínim, Francisco dirigirà el Girona sis cops més. En la mitja dotzena de jornades que resten perquè s'acabi la Lliga. Serà amb el Tenerife, Logronyès, Sporting, Màlaga, Alcorcón i Cartagena. Després, tot dependrà de si l'equip es classifica o no per fer el play-off. I si ho aconsegueix, el marcador s'engreixarà si disputa una o dues eliminatòries. Per l'any següent es disparen els interrogants. Perquè l'andalús acaba contracte aquest proper 30 de juny i encara no ha renovat. Sol passar-hi de puntetes quan se li pregunta. Així que caldrà esperar per veure si totes dues parts no només s'asseuen per parlar-ne, sinó si sobretot s'acaben entenent. Mentrestant, tocarà sumar algun partit més al caseller.


El nostre servei de manteniment informàtic Borriol i suport tècnic informàtic correspon a serveis constants preventius i resolutius en les instal·lacions del client i remotament, amb l'objectiu de prevenir i incentivar actuacions correctives. A Gestinet Borriol, també realitzem el monitoratge dels servidors i usuaris a cada client per a poder oferir més i millor control, donant una resposta més ràpida i efectiva en cada actuació i situació.\nA Gestinet Borriol només utilitzem plantilla professional pròpia qualificada\nÉs important destacar, sobretot en el sector outsourcing de serveis de manteniment informàtic Borriol, que tots els tècnics informàtics de Gestinet són professionals experimentats en plantilla, fixes ubicats a Borriol, pel que no utilitzem la modalitat de subcontractació i/o utilització de perfils freelance, ja que aquestes modalitats van en decrement del servei i satisfacció del client.\nIgual que oferim un servei de manteniment informàtic Borriol periòdic, preventiu, expert i exigent, també disposem d’altres serveis vitals per a qualsevol empresa avui dia, utilitzant sempre les tècniques i metodologies més innovadores i eficients.\nEl nostre servei informàtic a Borriol disposa d'un temps màxim de resposta sobre incidències de 3 a 4 hores. Actualment donem resposta immediata.\nTots els nostres tècnics de suport informàtic a Borriol disposen com a mínim de Grau Superior Informàtic en Sistemes Informàtics.\nVinculem per a cada client de manteniment de sistemes informàtics a Borriol un mínim de 2 tècnics directes per a ser el més resolutius i precisos possible.\nEls clients disposen els telèfons mòbils dels tècnics vinculats per a que puguin contactar directament i ser més resolutius i efectius en el servei de suport informàtic a Borriol.\nDisposem de tècnics fixes i estables per a donar un servei de manteniment informàtica Borriol estable i ràpid sense sorpreses ni esperes.\nEls nostres clients de serveis IT a Borriol disposen d’una potent Extranet per a la gestió completa del seu servei.


Teatre de la Naturalesa - Viquipèdia, l'enciclopèdia lliure\nVentall distribuït a l'estrena de La viola d'or\nEl Teatre de la Naturalesa (o anomenat també, Teatre de la Natura) va ser unes representacions teatrals organitzades els anys 1911 i 1914 al bosc de Can Terrers de la Garriga, situat al sud de la capella romànica de la Mare de Déu del Camí. Inspirades pel corrent modernista, van ser organitzades per un grup d'intel·lectuals i artistes com a promoció de la zona que, amb el reclam del termalisme i les facilitats del ferrocarril, havia esdevingut un lloc d'estiueig de moda a començament del segle XX.\n1 Antecedents del Teatre de la Naturalesa\nAntecedents del Teatre de la Naturalesa[modifica]\nUna de les màximes del corrent modernista era la concepció de l'obra d'art com a representació de l' "Art total". Hereus d'aquest també concepte wagnerià, a la darreria del segle XIX es van recuperar alguns antics teatres clàssics de la mediterrània perquè novament hi ressonaven les grans tragèdies. Amb aquest objectiu, es van utilitzar espais a l'aire lliure que poguessin permetre fer muntatges escenogràfics de grans dimensions destinats a un públic massiu.\nL'amistat d'Adrià Gual, dramaturg,escenògraf i director teatral, amb el productor d'obres teatrals francès, Castelbon de Beauxhostes, va ser clau per dur a terme les representacions als boscos de la Garriga. Gual va voler portar a territori català les representacions a l'aire lliure que es van dur a terme a partir de 1898 a la ciutat occitana de Besiers. Aquests espectacles van tenir lloc a un gran espai circular d'una arquitectura similar a una plaça de toros anomenat Les Arenes. Així doncs, l'èxit d'aquests espectacles grandiloqüents va estimular al dramaturg català a fer-ne de semblants al nostre país i al 1898 i 1899 es van representar en els jardins neoclàssics del Laberint de Barcelona la tragèdia Ifigènia a Tàurida, de Goethe i traduïda per Joan Maragall i Interior de Maeterlinck, respectivament. L'any 1910 també es va representar la versió teatral del poema Canigó de Jacint Verdaguer, adaptada per Josep Carner, música de Jaume Pahissa i dirigida pel mateix Adrià Gual, a les festes de la Santa Creu de Figueres.\nAixò va inspirar als garriguencs a començar els seus espectacles en el marc del meravellós bosc de Can Terrers de la Garriga. Els modernistes veien en la natura un sinònim de bellesa i amor en contraposició a la ciutat, enlletgida cada vegada més per la industrialització, la qual cosa va fer que el Teatre de la Natura fos, en part, la màxima representació del concepte modernista d' "art". Finalment, doncs, els modernistes van poder crear obres dissenyades exclusivament per un veritable espai natural.\nL'organització d'aquest festival de teatre de La Garriga va anar a càrrec principalment d'estiuejants i alguns garriguencs, i també amants del teatre en general, dirigits per Fèlix Fages i Vilà. Altres propulsors d'aquest certamen foren personalitats lligades amb el partit polític de la Lliga Regionalista que disposaven de residències d'estiueig al mateix poble de La Garriga i hi col·laboraren econòmicament.\nEl comitè organitzador estava format per personatges destacats de la societat garriguenca com Fèlix Fages Vilá, Joan Nualart, Manuel Joaquim Raspall, Juli Barbey, Carles de Rosselló, i d'altres vinculats amb el món artístic com Joan Baptista Blancafort, Salvador Alarma, Cast Oliver o José Iglesias Martí.\nLes representacions varen ser tot un èxit amb més de 4.000 assistents a cada sessió. En resposta a aquesta demanda, la Companyia dels Camins de Ferro del Nord d'Espanya va establir, el 3 de setembre de 1911, un tren especial per a la festa amb un baixador al mig del bosc de la Xambonera, a un centenar de metres de l'escenari del teatre. Aquell mateix dia el Balneari Blancafort va organitzar un sopar en honor dels organitzadors i personatges com Ildefons Sunyol, Ignasi Iglésias o Apel·les Mestres entre d'altres.\nLa inauguració del Teatre de la Naturalesa va ser el 3 de setembre de 1911 amb l'estrena de l'obra d'Ignasi Iglésias, Flors de Cingle, protagonitzat per Enric Borràs i Maria Morera, que pertany a la segona etapa creativa de l'autor. Aquesta obra és un poema dramàtic escrit en vers i dividit en tres actes. Conté parts corals i dues cançons del mestre Cassià Casademont i Busquets. La música va ser escrita per a cobla. L'argument de l'obra tracta sobre les dificultats de la relació amorosa dels dos joves protagonistes Segimon i Pietat. És una peça teatral plena de símbols referents al món pastoril i a la naturalesa, i també hi apareixen personatges marginats que arriben a sacrificar-se pels altres. Per dur a terme la representació d'aquesta obra es va aprofitar el bosc mateix com a escenari, la qual cosa va fer que les crítiques fossin molt positives, ja que va destacar l'esplendor del paisatge. Està documentat que hi van assistir més de 6.000 persones i va tenir un gran ressò en tots els diaris i revistes de Barcelona i comarques. Algunes revistes afirmaven que\n«per fi, el tradicionalisme i els Jocs Florals han estat superats per "aquesta festa de civisme i solidaritat social", plenament moderna.»\nFins al cap de 3 anys no es van tornar a reprendre les representacions del Teatre de la Natura. El 30 d'agost de 1914 s'hi estrenà l'obra La viola d'or, amb lletra d'Apel·les Mestres i música d'Enric Morera. L'acció de l'obra té lloc a un poblet on els seus habitants estan enemistats amb el seu alcalde, un home autoritari que vol casar obligatòriament la seva filla amb un comandant. El jove protagonista s'enamora de la filla de l'alcalde i fa ballar tothom amb la seva viola d'or. L'alcalde fa empresonar el músic, que és condemnat a la forca. Finalment, com a última voluntat, toca la viola fins que és alliberat. L'obra va causar molt bones crítiques i l'èxit va tornar a ser total en tots els aspectes. Es destaca la bellesa del paisatge i el públic assistent va superar al de l'edició anterior. La direcció coreogràfica de l'espectacle anava a càrrec de Pauleta Pàmies, la direcció escènica d'Adrià Gual, la col·laboració escenogràfica de Maurici Vilomara i la participació de l'actor Josep Santpere. En aquesta ocasió assistiren a la representació el governador de Barcelona i el president de la Mancomunitat de Catalunya, Enric Prat de la Riba.\nActualment, s'ha tornat a representar La viola d'or en diverses ocasions: el 28 de juliol de 2015 al Teatre de Sarrià, l'1 d'agost al Teatre de La Garriga, el 15 d'octubre al Teatre Kursaal de Manresa com a acte de cloenda de la Fira Mediterrània i el 12 de desembre a Calella. Totes aquestes representacions han contat amb la participació de la Cobla Marinada, el Cor ARSinNova i l'esbart Factoria Mascaró, en la part musical i de dansa, han estat protagonitzades pels cantants Anna Alàs i Josep-Ramon Olivé, produïdes per Jordi Prat i Coll i dirigides pel director Diego Martín Etxebarria. A més a més, el disc ha estat guardonat amb el premi Enderrock de música clàssica.\nFigurins per La viola d'or, dibuixats per Apel·les Mestres\n↑ La Vanguardia 09-07-1914 Comitè Organitzador\n↑ Albesa i Riba,1990\n↑ Blancafort, 1976\n↑ Alomar, Gabriel L'Esquella de la Torratxa (8-9-1911).\nPere Blancafort de Rosselló. La Garriga, el balneari i jo: cròniques, personatges, anècdotes, 1976. ISBN 9788434474321.\nAlbesa i Riba, Carles. L'Abadia de Montserrat. Postals del Montseny, 1990. ISBN 9788478267002. , pàg.22\nPerrone, Raffaella. «El teatre de natura en Catalunya». A: Espacio teatral y escenario urbano. Barcelona entre 1840 y 1923 (en castellà), 2011.\nViñas i Faura, Francesc. El Teatre de la Natura. Revista Lauro, n.13\nObtingut de «https://ca.wikipedia.org/w/index.php?title=Teatre_de_la_Naturalesa&oldid=21902774»


El Departament de Treball, Afers Socials i Famílies crea 80 places d'emergència i 30 de primera acollida per a infants i joves migrants sense referents familiars - Sala de premsa. Generalitat de Catalunya\nEl Departament de Treball, Afers Socials i Famílies crea 80 places d'emergència i 30 de primera acollida per a infants i joves migrants sense referents familiars\nAvui s’ha posat en funcionament un segon centre d’emergència a Barcelona en un espai per a 20 menors\nEntre dijous i diumenge s’han pogut descongestionar les comissaries malgrat l’arribada constant de joves que emigren sols\nEl Departament de Treball, Afers Socials i Famílies ha obert avui diumenge el segon centre d’atenció d’emergència per a menors migrants a Barcelona. Es tracta d’un espai habilitat on des d’avui hi viuran 20 joves i on se’ls farà la primera atenció per part de la direcció general d’Atenció a la Infància i l’Adolescència (DGAIA): s’identifiquen els joves, se’ls fa el primer reconeixement mèdic, se’ls ofereix l’assistència jurídica, l’atenció psicològica i s’inicien els contactes amb la família, si s’escau. L’objectiu d’aquesta primera fase és que cap nen dormi al carrer. Aquestes 20 places se sumen a les 60 que ja es van posar en marxa dijous passat també a la ciutat.\nSegons explica Georgina Oliva, Directora General d’Atenció a la Infància i l’Adolescència, “amb l’obertura d’aquests dos equipaments hem generat les places necessàries que ens permetin escurçar el temps d’estada a les dependències dels Mossos d’Esquadra i agilitzar l’entrada a un dels recursos d’atenció d’emergència. Tanmateix, cal recordar que, malgrat hem pogut buidar les comissaries l’arribada de menors no s’atura i n’han seguit i en seguirant arribant cada dia.”\nEls cos de Mossos d’Esquadra és el responsable de fer la identificació dels menors -tal i com marca la Llei d’Estrangeria- i d’avisar la direcció general d’Atenció a la Infància i Adolescència, que és qui posteriorment s’encarrega de la seva acollida i n’assumeix la tutela.\nDes de dijous i fins avui s’han posat en marxa 80 places d’emergència i 30 places de primera acollida i integració. La prioritat de la DGAIA és seguir obrint els centres que calgui per poder fer bé l’atenció d’emergència i també, molt especialment, la d’acollida i integració. Oliva ha remarcat que tal i com es va acordar a les reunions de coordinació institucional amb tots els agents, el Departament continua treballant per atendre l’emergència però alhora repensar el sistema d’acollida i preservar el sistema de protecció a la infància.\nEn aquest sentit Oliva afirma que “volem fer una crida als Ajuntaments i Consells Comarcals per cercar espais i poder-los habilitar com a cases d’acollida. És allà on es poden treballar els aspectes de fons de la seva integració social i laboral com l’escolarització, l’aprenentage de llengües i l’alfabetització, la coneixença de l’entorn, la participació en la xarxa social i comunitària o les activitats de lleure. ”\nEntre l’1 de gener i el 15 de setembre de 2018 han arribat 2.156 infants i adolescents i tots han entrat al sistema de protecció.\nComunicació del Govern Delegació a les Terres de l'Ebre Treball, Afers Socials i Famílies\tDelegació a Lleida Delegació a Girona


Casteràs i Benhbarka guanyen la Milla\nLa 22a edició de la tradicional cursa aplega molt de públic abans de les havaneres\nDivendres, 25 Juliol 2008 14:06\nLa laietanenca Mireia Casteràs i Mohamed Benhbarka van ser els triomfadors de les dues curses sèniors de la "22a Milla Urbana Ciutat de Mataró Memorial Ventura Brunet" que com cada any organitza el Centre Atlètic Laietània. Un dels actes més tradicionals de Santes i que juntament amb les havaneres són els plats forts del dia 24 de juliol, el dia abans de la Crida a la Festa Major de Maaró "Les Santes".\nLa coincidència amb el Campionat d’Espanya absolut va fer que els millors atletes catalans no poguessin competir a la Milla Urbana, fet que que va ser molt ben aprofitat pels corredors magrebins que van copar les 8 primeres posicions de la cursa sènior masculina. Però el nivell final va ser molt bo amb una marca de Benhbarka (4’06”8), que és la millor des del 1997. El corredor del California Sports es jugà la victòria amb el marroquí Lohajari Abdel Fattah (4’07”2), Samir Ait Bouchamane (Unió Colomenca, 4’07”6) i el guanyador de l’any passat, Abdelhak Sabhi (Medilast Sport Lleida, 4’09”4). El primer atleta local va ser Jordi Martí del GA Lluïsos fou el primer local amb 4’41”1.\nCasteràs, primera laietanenca guanyadoraEn la cursa absoluta femenina Mireia Casteràs (CA Laietània) va posar punt i final a una excel·lent temporada guanyant la seva primera milla amb 5’01”0. La de Tàrrega es va imposar en la darrera recta a Marisa Casanueva (Canal Isabel II, 5’01”8) i a Hasna Bahom (California Sports, 5’06”6). Casteràs va fer història ja que és la primera corredora del club que inscriu el seu nom en el palmarès absolut, tant masculí com femení. Judith Llavero (CAL), guanyadora l’any anterior de la cursa júnior amb 5’00”0, va acabar quarta amb 5’13”0. Les corredores cadets-juvenils-júniors disputaren la mateixa cursa però amb classificacions separades, imposant-se la laietanenca Victòria Sauleda amb 5’18”8.La cursa júnior-promesa masculina es va fusionar amb la cadet-juvenil degut a la curta inscripció. En la primera Abdelkabir Zaroual (ISS L’Hospitalet, 4’21”8) es va imposar a David Campo (AA Catalunya, 4’24”9) mentre que en la segona Ibrahim Ezzaydouni (Sport Canet, 4’26”4) batia a Vicenç Valls (CA Laietània, 4’29”2).Rècord en veteransL’únic rècord de la competició el va aconseguir Abdelali Afia (CA Calella) que va millorar el rècord de la cursa de veterans deixant-lo en 4’33”6. El mateix Redrado que tenia el rècord aconseguit l'any passat va ser tercer amb 4’38”0.


El Circ del Sol a Andorra presenta MŪV al juliol 2022\nAquest estiu arriba una nova edició del Cirque du Soleil a Andorra amb un espectacle mai vist abans i on la música és el fil conductor de la trama. Reserva't algun dia entre el 2 i el 31 de juliol per reviure la màgia del Circ del Sol amb MŪV el nou xou.\nAssabenta't de tots els detalls aquí i compra les entrades.\nAl seu nou espectacle, el Circ del Sol ens explica la història de dos mons que estan separats i viuen aliens l'un de l'altre fins que MM, que actua com a mestre de cerimònies decideix unificar-los a través de la música.\nMŪV és un espectacle únic que s'ha creat en exclusiva per ser vist només a Andorra. Inclou tots els elements que ja són característics de l'univers Cirque du Soleil: acrobàcies i animacions espectaculars que ens deixaran amb la boca oberta, acompanyades d'una escenografia i decoració que et fascinaran. A més de la música, que com en altres anys serà part fonamental, a MŪV sonaran els èxits més coneguts a escala mundial dels darrers anys.\nD'altra banda, el públic també hi participarà i serà una part essencial del xou, ja que, sense voler-ho, es veurà embolicat a la trama.\nTots els detalls aquí :\nEl Cirque du Soleil torna amb MŪV de dimarts a dissabte del 2 de juliol al 30 de juliol de 2022, amb una actuació especial el diumenge 31 de juliol.\nTé una durada d'1 hora i comença cada dia a les 22h, encara que podràs arribar abans per gaudir del pre-show que comença a les 21h i evitar les aglomeracions d'últim minut.\nAquest any el Circ del Sol estrena nova situació, tot i que encara està a Andorra la Vella i no gaire lluny de l'anterior. Es troba al pàrquing de Prada Casadet, davant de l'edifici del Govern d'Andorra. És un espai cobert amb capacitat per a 5.000 persones i amb zones de restauració.\nOferta Circ del Sol i hotel Park Piolets\nUn cop més et portem un paquet que inclou:\nUna nit d'hotel,\nL'esmorzar complet tipus bufet\nEntrada per a MŪV by Cirque du Soleil amb seient numerat i reservat.\nÉs el pla perfecte per a una nit màgica d'estiu a Andorra! Reserva ara l'oferta amb hotel Park Piolets 4* i entrada al Cirque du Soleil.\nAquest estiu, després de dos anys sense ell, tornaràs a divertir-te amb el Circ del Sol. No faltis a la cita!


Entrevistes - Pàgina 4 de 270 - Ràdio Maricel de Sitges. 107.8 FMRàdio Maricel de Sitges. 107.8 FM\nLa barca de neteja fa balanç: el més llençat, bosses, envasos, compreses i tovalloletes\n14:52, Dimarts, 05 octubre 2021\nEntre el 15 de juny i el 15 de setembre ha recollit uns 470kg d’elements que suraven al mar, i que ocupen més de 5000m3 de volum. La majoria, bosses i envasos. Immediatament després, compreses i tovalloletes. I si continuessin treballant la resta de l’any, amb tota probabilitat es podria fer una regla de tres que extrapolés resultats. És el resultat de l’incivisme arreu de la costa catalana, perquè Moisès Cruanyes, el responsable de l’empresa ‘Ona safe&clean’ que ha netejat el que ha pogut del litoral sitgetà, afirma que no pot atribuïr-se el que es recull als nuclis urbans més propers. Els corrents marins porten les deixalles amunt i avall de la costa catalana, i aquesta és la raó que explica el perquè la franja de mar més propera a les nostres platges urbanes és la més neta, i, en canvi, les zones de Botigues, Garraf, Vallcarca i Aiguadolç és on s’han recollit més deixalles. No es pot assolir l’objectiu del residu 0, però és evident que tot el que es recull té el seu origen en el nostre comportament cívic.\nEscolteu Moisès Cruanyes\nAurora Carbonell: ‘Les platges s’han massificat massa per activitat econòmica (…) Sitges té un potencial brutal, no vivim només del sol i platja’\n12:20, Dimarts, 05 octubre 2021\nHa acabat la temporada de platges. A un costat molts concessionaris veuen amb incertesa el futur. A l’altre, al departament de platges arriba un degoteig de trucades de persones interessades en participar de la nova licitació de cara l’any que ve. I enmig de tot plegat la redacció del nou pla d’usos de les platges. La Generalitat defineix els criteris d’ocupació, i a l’Ajuntament li toca definir les activitats que podran fer-se. L’alcaldessa Aurora Carbonell afirma que el nou pla d’usos no contempla l’obertura de l’Hola, perquè el criteri és apostar per polítiques de sostenibilitat i regeneració. La conversa ha portat altres temes d’actualitat, com l’IBI, la recollida porta a porta o l’ocupació de terrasses a la via pública.\nJoan Rodríguez: ‘El meu tweet era per fer entendre que el mateix que estan reclamant els viatgers ho estem reclamant nosaltres’\n12:35, Dilluns, 04 octubre 2021\nEn Joan Rodriguez té 24 anys, i des de fa dos anys i mig treballa als tallers de RENFE. El passat divendres, arran de la convocatòria de vaga del sindicat de maquinistes, va publicar un fil a twitter que es féu molt viral, on exposava en 8 punts els arguments que han motivat la convocatòria, entre els quals hi ha la defensa del caràcter públic de l’empresa -davant les veus que apunten a una possible privatització- i la millora del servei en molts aspectes que coincideixen amb les reiterades demandes dels usuaris. N’hem parlat amb ell.\nLa nova junta de l’associació de Taxis vol acabar de resoldre algunes reivindicacions del col·lectiu. Parlem amb el seu president, Joan Marc Roca\n12:15, Dimecres, 29 setembre 2021\nJoan Marc Roca (a la dreta) acompanyat per Jordi Paretas, secretari de l’associació. (Foto: stac)\nS’han acostat posicions en algunes, com la de reordenar la parada de l’estació. Se n’han resolt d’altres, com marcar places a l’entrada de l’hotel Meliá, però estan molt encallades les negociacions pel que fa a una solució a la parada de taxis del Pic-Nic (que l’Ajuntament vol traslladar a l’altra vorera i els taxistes afirmen que portarà problemes de mobilitat), o la de l’Oasis, que l’Ajuntament vol mantenir on és per facilitar la feina de la recollida dels contenidors i els taxistes creuen que era molt millor quan estaven situats davant del mur del pont de la via, perquè oferia major visibilitat. Amb Joan Marc Roca, el nou president dels taxistes sitgetans, hem parlat d’aquests i d’altres assumptes que afecten a les 37 llicències de taxi que hi ha a la vila, inclòs l’ús de les noves app de mobilitat.\nManel Martínez: ‘Em veig més fora que dins’. El president de l’associació de platges veu amb preocupació el futur i segueix mostrant-se molt crític amb la postura del govern respecte la regeneració\n12:35, Dimarts, 28 setembre 2021\nCom tantes d’altres guinguetes, La Barra ha acomiadat la temporada d’estiu. I ho ha fet a través de les xarxes socials amb un paràgraf final prou eloqüent: “Esperem que no sigui un adéu, sinó un fins aviat i, a dolentes, sempre ens quedarà la platja de La Barra per poder retrobar-nos”. Manel Martínez, el propietari de la guingueta i, a la vegada, president de l’associació de platges, ha exposat el que és una evidència: l’any que ve s’obrirà una nova etapa a les amb el nou concurs públic per escollir els concessionaris, i això es veu amb molta preocupació. Una preocupació a la qual s’hi afegeix el recurrent tema de la manca de sorra a les platges. En aquest sentit, les posicions entre Ajuntament i associació no s’han apropat gens ni mica. Martínez es continua mostrant molt crític amb el paper del govern respecte els criteris d’actuació vers la manca de sorra.\nLa Cova del Gegant va ser llargament ocupada pels neandertals\n12:45, Dilluns, 27 setembre 2021\nExterior de la cova, als Colls. Foto: Joan Daura i Montserrat Sanz\nLa cova del Gegant va ser ocupada entre fa 94.000 i 59.000 anys pels neandertals, el que amplia de manera important el marge temporal en el que hi va haver ocupació d’aquest indret del litoral sitgetà. Les novetats d’aquesta investigació, que des de fa anys porten a terme els invertigadors del Seminari d’Estudis i Recerques Prehistòriques de la Universitat de Barcelona, Joan Daura i Montserrat Sanz, han estada publicades al Quaternary Science Reviews. A més, s’han trobat noves evidències sobre la ocupació posterior per part d’homo sapiens. Les campanyes continuen, i permeten evidenciar aspectes com les oscil·lacions climàtiques del passat. Ho explica Joan Daura.\nI l’endemà de la matinal infantil, Agus Marcet fa balanç: “hi ha situacions que tenen un punt de desagradable, però el més positiu i que dóna sentit a la feina de la comissió són les felicitacions de la gran majoria”\n12:10, Dilluns, 27 setembre 2021\nL’argolla de la Moixiganga Infantil (foto Visit Sitges)\nMalgrat les restriccions i un episodi de pluja durant el matí de Santa Tecla, la sensació d’Agus Marcet, president de la Comissió de Festa Major i Santa Tecla, és prou satisfactòria. Més enllà de viure algunes situacions que ratllen la mala educació i de rebre crítiques amb poc esperit constructiu, Marcet considera que cal valorar, sobretot, els comentaris positius que també han rebut per part de balladors i famílies que han acabat gaudint dels cercaviles tan del dia de Santa Tecla com d’ahir a la matinal infantil a la zona de La Plana i Santa Bàrbara. Amb el desig de poder recuperar tot allò que la pandèmia ens ha pres, però conscients també que tot plegat ens ha permès descobrir nous espais per a la festa i que cal tenir en compte de cara al futur, el president de la comissió fa balanç d’una Santa Tecla que ha pogut recuperar la presència dels balls al carrer.\nL’entrenador del Bàsquet Sitges, Balta Molina, es mostra crític amb les obres del pavelló i reconeix les dificultats de jugar i entrenar en el paviment del pavelló 1\n11:40, Divendres, 24 setembre 2021\nAquest cap de setmana, el Bàsquet Sitges començarà la nova temporada jugant a la complicada pista del Casal de Vilafranca. El seu entrenador, Balta Molina, és conscient de les dificultats que tindran els propers mesos mentre durin les obres del pavelló 2 i s’ha mostrat crític tot assenyalant que aquestes haurien d’haver començat molt abans. Molina creu que certs aspectes del joc hauran de variar però espera que l’equip pugui mantenir el seu esperit que l’ha dut a tenir un bon to competitiu les dues darreres temporades.\nOblideu el turisme de multituds. No té futur. Una conversa plena de reflexions amb el professor Jose Antonio Donaire\n12:14, Divendres, 17 setembre 2021\nAquesta conversa parteix d’una molt interessant entrevista al diari Avui del passat 20 d’agost. Jose Antonio Donaire és professor de turisme a la universitat de Girona i afirma, amb rotunditat, que cal canviar el model de desenvolupament turístic perquè l’actual s’esgota. El futur porta a estratègies que tinguin per objectiu combinar el dret de tothom a fer turisme, amb la necessitat de vetllar per la capacitat de càrrega de les destinacions, amb l’objectiu d’aconseguir retrobar el sentit bàsic del fet turístic: conèixer món a través de la gent i de l’entorn on viuen. Tot el que escoltareu és aplicable a Sitges.\nJa han començat les esperades obres del pavelló 2 de Pins Vens. En parlem amb el regidor d’esports, Jaume Monasterio, i el president del Bàsquet Sitges, Pau Simó\n12:17, Dijous, 16 setembre 2021\nA poc de començar la nova temporada esportiva, els usuaris del pavelló 2 de Pins Vens han hagut de reorganitzar-se per trobar nous espais d’entrenaments. I és que des de fa uns dies han començat les obres que contemplen la substitució de la coberta i pintura de l’estructura de la pista així com la substitució del paviment. El cost total de les dues actuacions és de prop de 500.000 euros i la durada prevista serà de poc més de tres mesos. N’hem pogut parlar amb el regidor d’esports, Jaume Monasterio, i amb el president del Bàsquet Sitges, Pau Simó, com un dels clubs afectats per les obres. En el cas del bàsquet, els seus equips han hagut d’anar a entrenar a l’Escola Miquel Utrillo i l’IES Joan Ramon Benaprès i aprofitar algunes franges del pavelló 1. Més complicat, però, ho ha tingut el Club Gimnàstica Rítmica Sitges Garraf a l’hora de trobar un espai per dur a terme la seva activitat i, de moment, estan utilitzant el Mercat Vell.\nL’Ajuntament posa en marxa la campanya de conscienciació per acabar amb els excrements de gossos als carrers\n12:14, Dimecres, 15 setembre 2021\nLa idea bàsica és que els propietaris de gossos que no recullin els excrements dels seus animals prenguin consciència del risc per a la salut que suposa deixar-los al carrer. Però darrera de la campanya hi ha també la voluntat de difondre bones pràctiques, normativa i consells pels usuaris d’animals domèstics. A partir del mes de gener del 2022 totes les persones que tinguin el seu animal censat -un tràmit que cal realitzar a l’OAC, i que serà gratuït a partir de l’any que ve- rebran un kit amb material promocional de la campanya, una petita ampolla per dissoldre els orins, bosses per a la recollida d’excrements i informació sobre la normativa vigent. N’hem parlat de tot plegat amb la regidora de salut pública, Elisabeth Pérez.\nVeïns dels carrers que donen a mar recullen signatures per demanar solucions a les nits d’incivisme que els han convertit en un urinari públic\n12:01, Dilluns, 13 setembre 2021\nEscena quotidiana al carrer Carreta\nL’escena s’ha repetit i es repeteix encara cada cap de setmana. Els carrers que donen a baix a mar s’han acabat convertint en urinaris públics de moltes de les persones que fan botellot a la platja. Els veïns s’han organitzat per recollir col·lectivament signatures i presentar una instància a l’OAC perquè s’hi trobi una solució. N’hem parlat amb Tea Hill, veïna del carrer carreta.\nPàgina 4 de 270« Primera« Anterior...345...» SegüentDarrera »


12/04 de més de quaranta anys: elogi i agraïment de la unitat i de la persistència!\nDe la mateixa manera que el dia 17 de gener de 2018 (quan el ministre Iñigo de la Serna va venir a Sant Feliu) serà una data inoblidable en la lluita pel soterrament, el dia 12 d'abril de 2019 també tindrà un lloc entre les dates per no oblidar: és el dia que el Consell de Ministres va aprovar l'autorització a ADIF perquè liciti les obres del soterrament.\nCulminen així un seguit de reunions i viatges a tres bandes que han estat frenètics en els dos darrers mesos. Per tal de poder licitar les obres tal com es va comprometre el Govern d'Espanya per boca de dos ministres (l'anterior, Iñigo de la Serna, del PP, i l'actual, José Luis Ábalos, del PSOE) i que l'Estat pagui el 100% de l'obra ferroviària, calia deixar sense efecte el conveni signat al juny de 2006, que obligava a l'Estat a pagar només la meitat. A partir de les converses entre els serveis tècnics i jurídics de les tres administracions dels mesos anteriors, hi va haver una reunió molt important a la Delegació del Govern, el passat 4 de març. La delegada, Teresa Cunillera, i el seu equip (Aroa Araúzo i Renato Marín) van coordinar directament les negociacions i les van conduir de manera molt efectiva. A l'endemà, 5 de març, amb el document signat el dia anterior, vam anar a la seu d'ADIF a Madrid, establint un calendari que havia de permetre que el soterrament de les vies s'inclogués en el pressupost i pla de treball per a aquest 2019 en el seu consell d'Administració del 29/03. Cal dir que la presidenta d'ADIF, Isabel Pardo i la cap de programació, Pilar González, van tenir un paper imprescindible per complir aquest calendari, amb el suport en tot moment de Toni Suárez, un dels assessors del ministre Ábalos, que ha resultat també clau en aquest tram final. Però, per l'import de l'obra, la licitació ha de tenir el vist-i-plau del Consell de Ministres. Així que el 4 d'abril vaig tenir una reunió a Madrid amb Pedro Saura, Secretari d'Estat d'Infraestructures i número dos del ministre Ábalos. El 9 d'abril, Pedro Saura es reunia amb Damià Calvet, conseller de Territori i Sostenibilitat de la Generalitat per acabar de tancar el cercle del que es produiria tres dies després. El dijous 11/04, el conseller Calvet em va trucar per felicitar a la ciutat de Sant Feliu: ja està tot a punt per al Consell de Ministres, ja som en un punt de no retorn, ara sí! Divendres 12 d'abril de 2019, el Consell de Ministres autoritzava la licitació: aviat, l'anunci d'ADIF al BOE perquè es presentin les empreses interessades obrirà el procés irreversible d'inici de les obres. Si tot va com ens va dir la presidenta d'ADIF, Isabel Pardo, fins al juliol es podran presentar les empreses interessades en les obres, al setembre es valoraran les propostes i s'adjudicaran les obres, a finals d'octubre se signarà el contracte i a finals de novembre començaran les obres.\nL'acord del Consell de Ministres és, per tant, molt important, enormement important. Com vaig dir en acabar el ple de març, el dia abans que el Consell d'Administració aprovés la inclusió de les obres en el seu programa i pressupost de 2019, els acords del Govern d'Espanya anunciats a gener de 2018 pel ministre de la Serna i ratificats a l'abril de 2019 pel ministre Ábalos són el triomf, el just triomf, de dècades de persistència i d'unitat.\nEstic absolutament convençut que, de la mateixa manera que la lluita ha tingut un protagonisme col·lectiu, el triomf de la persistència i de la unitat és també col·lectiu. Jo seré coherent en tot moment amb aquesta convicció, i no faré cap declaració pública que no sigui unitària. S'equivocarà, en la meva opinió, qui vulgui treure rèdit partidari d'un triomf que és clarament unitari. A risc de deixar-me algú o equivocar-me en alguna data (errors fàcilment esmenables si algú me'n fa adonar en els comentaris o en missatge privat), vull recordar, reivindicar i agrair les persones que han treballat incansablement pel soterrament, posant com a punt de partida el primer ple en què es va debatre la problemàtica del pas a nivell, el 14 de febrer de 1980.\nGràcies als alcaldes democràtics que m'han precedit,\nFrancesc Baltasar, 1979-2000,\nÀngel Merino, 2000-2003\nJuan Antonio Vázquez, 2003-2010\nLourdes Borrell, 2011.\nGràcies als regidors i regidores d'Urbanisme que s'hi han deixat la pell,\nMaria Comellas, 1979-1999\nMaite Ruf, 2000-2003 (abans, vaig ser-ho jo mateix poc més d'un any)\nCarme Bonet, 2003-2005\nFerran Alberdi, 2005-2007\nXavier Alegre, 2007-2011\nLídia Muñoz, des de juny de 2011 i encara exercint molt bé aquesta responsabilitat,\nGràcies a tots els regidors i totes les regidores que han passat per l'Ajuntament i que resumeixo en tots els portaveus municipals:\nJaume Bosch, portaveu del PSUC i d'Iniciativa des de 1979 fins a 2003.\nLidia Muñoz, portaveu d'ICV-EUiA des de juny de 2011 i encara l'és. Entre 2003 i 2011, els portaveus han estat Àngel Merino (2003-2007) i jo mateix (2007-2011)\nSerafín Fernández, portaveu del PSC, 1979-1983\nDionisio Garrote, portaveu del PSC, 1983-1987\nManuel Ferrón, portaveu del PSC, 1987-1992\nJosep Maria Rañé, portaveu del PSC, 2003-2008. Abans, entre 1992 i 2003, ho va ser Juan Antonio Vázquez\nFerran Alberdi, portaveu del PSC, 2008-2011\nJoan Grisó, portaveu del PSC, 2011-2015\nJavier Molina, portaveu del PSC, des de juliol de 2015 i encara l'és.\nGaspar Morer, portaveu de CiU, 1979-1984\nGaspar Majó, portaveu de CiU, 1984-87\nJosep Lluís Argemí, portaveu de CiU, 1987-1996\nSalvador Obiols, portaveu de CiU, 1996-2003\nJosep Lluís Fernández Burgui, portaveu de CiU, 2003-2011\nRosa Maria Martí, portaveu de CiU, després de CDC i ara del PDCat, des de juny de 2011 i fins ara.\nMarcel·lí Ferrer, portaveu del PP, 1983-1987\nLuisa Sáiz, portaveu del PP, 1995-2007. La implicació de la Luisa va ser absoluta, facilitant reunions i viatges a Madrid amb els ministres Josep Piqué, Álvarez Cascos, etc.\nSergi Jiménez, portaveu del PP, 2007-2015. D'en Sergi, puc afirmar el mateix que de la Luisa: màxima mediació i implicació fent de pont amb els governs del PP,\nElisabet Ortega, portaveu del PP, 2015 i fins ara. Màxima implicació i suport, com amb la Luisa i en Sergi.\nJoan Massagué, portaveu d'ERC, 1999-2005\nCarles Soriano, portaveu d'ERC, 2005-2011\nOriol Bossa, portaveu d'ERC, 2015 i fins ara.\nRaül Alba, portaveu de Ciutadans, 2016 i fins ara. Abans ho va ser, des de 2015, Xavier Alegre.\nSilvestre Gilaberte, portaveu de Veïns per Sant Feliu. 2015 i fins ara.\nLuis Serrano, regidor no adscrit. 2015 i fins ara.\nGràcies a tots els electes de Sant Feliu al Congrés dels Diputats, Senat i Parlament de Catalunya:\nCarme Solsona. Va ser al Congrés dels Diputats entre 1996 i 2000. Va ser una persona clau en les converses entre CiU i el PP que van portar al primer govern d'Aznar, i en què va aconseguir incloure com a condició el soterrament de les vies a Sant Feliu.\nFrancesc Baltasar va ser també al Congrés dels Diputats per ICV entre 1989 i 1993.\nJaume Bosch va ser diputat d'ICV al Parlament de Catalunya entre 2003 i 2015.\nJaume Bosch va ser també al Senat d'Espanya entre 2003 i 200\nXavier Alegre és membre del Senat d'Espanya per Ciutadans des de l'any 2016\nJosep Lluís Fernández Burgui va ser membre, per CiU, del Parlament de Catalunya entre 2003 i 2007\nElisabet Valencia, de Ciutadans, és al Parlament de Catalunya des de 2016.\nGràcies a tots els gerents, directius de l'Àrea de Territori, als arquitectes i enginyers de l'Ajuntament que han treballat en diversos moments amb el soterrament:\nÀngels Salas, gerenta de l'Ajuntament des de 2012\nEusebi Valldaura, gerent entre 2011 i 2012\nMeritxell Vargas, gerenta entre 2003 i 2011\nMario Alguacil, gerent entre 2000 i 2003\nJordi Gibert, gerent entre 1997 i 2000\nAlbert Ferrer, actual director de l'Oficina Tècnica del Soterrament, des de 2018, moment en què es va crear.\nRafael Bellido, actual director de l'Àrea de Territori, des de 2014.\nPilar Rodríguez, directora de l'Àrea de Territori, des de 2005 fins a 2014.\nJaume Garcia, director de l'Àrea de Territori entre 2000 i 2003,\nMontse Hosta, directora de l'Oficina de Planejament entre 2000 i 2003,\nIsidre Viñas, arquitecte municipal\nManel Pacareu, arquitecte\nel conjunt de treballadors i treballadores de l'Àrea de Territori, des de 1980\nel conjunt de treballadors i treballadores de tot l'Ajuntament, des de 1980\nGràcies als parlamentaris de tots els partits que han treballat pel soterrament allà on han pogut plantejar-ho:\nCarme Chacón, PSC: com hi va treballar, des que va arribar al Congrés dels Diputats fins que va morir...\nJoan Tardà, ERC: incansable negociador del soterrament al Congrés dels Diputats\nFèlix Alonso, En Comú Podem: com a alcalde d'Altafulla coneix el tema de prop, però el seu paper ha estat clau com a portaveu de la Comissió de Foment del Congrés dels Diputats des de 2016.\nPere Macías, CiU: es va involucrar amb el soterrament quan era Conseller d'Obres Públiques de la Generalitat, després al Congrés dels Diputats i ara en el seu càrrec de coordinador del Pla de Rodalies d'ADIF. Una persona a la qual agrair moltes coses en molts moments.\nDolors Montserrat, PP: una interlocutora lleial i permanent entre l'Ajuntament i l'Estat, tant a l'oposició com al govern.\nGràcies als consellers i càrrecs de la Generalitat que han treballat colze a colze amb l'Ajuntament. En els darrers vint anys:\nDamià Calvet, conseller de Territori i Sostenibilitat des de 2018,\nJosep Rull, conseller entre 2016 i 2017\nSanti Vila, conseller entre 2012 i 2016\nLluís Recoder, conseller entre 2010 i 2012\nJoaquim Nadal, conseller entre 2003 i 2010. Va tenir un paper molt rellevant en la signatura del conveni de juny de 2006.\nPere Macías, conseller entre 1997 i 2001. Amb ell, i essent alcalde l'Àngel Merino i ministre de Foment, Francisco Álvarez Cascos, vam arribar a un primer esborrany de conveni a la tardor de 2001. Però la mala fortuna va ser que, en una remodelació del govern Pujol, aquest va nomenar com a conseller a Felip Puig, que ho va frenar tot. Felip Puig no pot figurar en cap llista d'agraïments pel soterrament: tot al contrari.\nIsidre Gavin, secretari d'Infraestructures i Mobilitat des de l'any passat,\nRicard Font, que va ocupar aquest càrrec entre 2011 i 2018. Ha estat una persona fonamental en totes les negociacions a tres bandes amb Ajuntament, Generalitat i Estat en el període en què he estat alcalde.\nXavier Flores, actual director d'Infraestructures de Mobilitat de la Generalitat, peça fonamental de l'equip de Ricard Font i que és, amb tota certesa, l'enginyer de la Generalitat que coneix més a fons la necessitat i les característiques del projecte que aviat es posarà en marxa.\nGràcies als responsables i tècnics de l'Àrea Metropolitana de Barcelona, que han treballat conjuntament amb l'Ajuntament en la redacció de projectes i estudis que han resultat imprescindibles. En els darrers anys:\nRamon Torra, gerent.\nGràcies al suport constant i explícit dels ajuntaments que es troben amb la mateixa problemàtica i la mateixa lluita que Sant Feliu, amb qui hem compartit la mobilització "Ara Rodalies":\nAda Colau, alcaldessa de Barcelona i presidenta de l'Àrea Metropolitana, que ha estat una abanderada del soterrament en aquestes dues responsabilitats.\nGràcies al suport dels alcaldes i alcaldesses dels municipis de la línia R4 de Rodalies, que han entès que el soterrament no és un tema merament local, sinó una exigència ineludible de la millora de les Rodalies de Barcelona, i que al 2012 van aprovar mocions a tots els plens en aquest sentit:\nAda Colau I Núria Marín, ja esmentades al punt anterior.\nAntonio Balmón, alcalde de Cornellà,\nAntoni Poveda, alcalde de Sant Joan Despí, municipi on comencen les obres per l'extrem de la parada del Trambaix.\nRamon Sánchez, alcalde actual de Molins de Rei, i Xavi Paz, alcalde quan es va aprovar la moció\nJordi Bou, alcalde actual del Papiol i Albert Vilà, alcalde quan es va aprovar la moció,\nXavier Fonollosa, alcalde actual de Martorell i Salvador Esteve, alcalde quan es va aprovar la moció,\nLluís Valls, alcalde de Gelida,\nJosep Maria Ribas, alcalde de Sant Sadurní d'Anoia\nPere Pons, alcalde de Lavern-Subirats,\nDiego Díez de los Ríos, alcalde de la Granada, i Joan Cols, alcalde quan es va aprovar la moció\nPere Regull, alcalde de Vilafranca del Penedès,\nImma Ferret, alcaldessa de Santa Margarida i els Monjos,\nJoan Sans, alcalde de l'Arboç\nXavier Lluch, president del Consell Comarcal de l'Alt Penedès\nEva Sarramià, presidenta del Consell Comarcal del Baix Penedès\nGràcies a la sensibilitat i determinació de ministres i alts càrrecs del Govern d'Espanya en els darrers anys:\nTeresa Cunillera, delegada del Govern des de fa un any. Com he explicat abans, ella i el seu equip han tingut un paper clau en els darrers mesos.\nel ministre Iñigo de la Serna (PP) i el president d'ADIF que va nomenar, Juan Bravo, i tot l'equip tècnic que va posar en marxa per tancar i aprovar el projecte d'obres.\nel ministre José Luis Ábalos (PSOE) i l'actual presidenta d'ADIF, Isabel Pardo, i tota la maquinària administrativa que han posat decididament en marxa per assegurar el que ara ja és una realitat: la licitació de les obres perquè comencin abans que acabi l'any!!\nGràcies infinites als enginyers i tècnics del Ministeri de Foment , de l'empresa pública redactora del projecte INECO, que van redactar un primer projecte al 2002 i un projecte defintiu al 2010, projectes elaborats des de 0, amb un treball en equip com mai vist amb l’Ajuntament, l'Àrea Metropolitana i l'ATM.\nGràcies a tots els mitjans de comunicació, que s'han fet ressò durant anys i panys de la necessitat del soterrament a la nostra ciutat.\nI SOBRETOT... LA LLUITA DE DESENES D'ENTITATS I DE MILERS DE PERSONES EN ELS DARRERS 40 ANYS.\nA TOTES ELLES, A TU, SÍ, A TU TAMBÉ... GRÀCIES!!!\nMOLTES GRÀCIES PER LA UNITAT!!!\nMOLTES GRÀCIES PER LA PERSISTÈNCIA!!!


La Cotorra de la Vall: Tavernes enceta una iniciativa solidària i cooperativa a través dels bancs de temps\nTavernes enceta una iniciativa solidària i cooperativa a través dels bancs de temps\nL’Ajuntament de Tavernes inicia la primera sessió del III Cicle d’Economia i Territori amb el projecte “Els bancs de temps: una experiència d’economia social i cooperativa”. La iniciativa impulsada per la regidora de Serveis Socials i Cooperació, Noelia Alberola, compta amb l’ajut de la Coordinadora del Banc de Temps de Gandia i del Cercle Euram de la Safor.\nI que són els bancs de temps? potser s’esteu preguntant. Doncs, espais on persones d’un mateix carrer o barri intercanvien serveis totalment debades, amb l’objectiu de que la gent es conega, confie en el veïnat i, tots plegats, puguen resoldre necessitats de la vida diària.\nEl tema serà tractat en la conferència que tindrà lloc el pròxim dijous a les 20 hores a la Casa de la Cultura dins del III Cicle d’Economia i Territori. Els temes a tractar són els serveis fets per altres serveis i un temps dedicat perquè siga tornat amb un altre temps. És per tant un banc especial on la moneda són les hores, el temps de dedicació que s’intercanvia entre les persones.\nLa regidora de Serveis Socials, Noelia Alberola, ha anunciat que “es tracta d’un projecte que vol donar resposta a les necessitats de les persones a partir de l’ajuda mútua. És una forma de fomentar la cooperació i la solidaritat, i que millora la qualitat de vida d’estes persones. Tot, sense crear cap impacte negatiu en el comerç local”.\nEn resum, una iniciativa interessant que l’Ajuntament de Tavernes vol dur a terme en el nostre municipi, de manera que els veïns podran accedir a serveis, a través de l’intercanvi de temps, que d’altra manera seria impossible davant les necessitats econòmiques d’algunes persones.


El fiscal manté la petició de 19 anys de presó als membres del clan Capirote - Diari de Girona\nEl judici a 28 membres que volien ser «una multinacional de la marihuana» va començar el 9 d'abril\nacn/ddg 14.05.2018 | 23:47\nEls integrants del clan Capirote, ubicat a l'Empordà i preparat per convertir-se en una «multinacional» de la marihuana, es continuen enfrontant a penes de fins a 19 anys i mig de presó. El macrojudici contra 28 acusats -inicialment 30 però un va morir i un altre processat està evadit de la justícia- enfila la recta final. Aquest dilluns les parts van formular les conclusions definitives.\nEl fiscal sosté que al llarg del judici, que va començar el 9 d'abril, ha quedat demostrat que els integrants de la banda van cometre delictes com tràfic de drogues, tinença il·lícita d'armes, defraudació de fluid elèctric o blanqueig de capitals.\nTambé subratlla que el clan funcionava com una organització, amb una estructura perfectament jerarquitzada amb els líders del clan, càrrecs intermedis i baixos. Segons el fiscal, el clan es dedicava a cultivar i traficar amb marihuana, que venien en gran part a compradors francesos.\nLa trama, a més, es va dedicar a donar aparença de legalitat als diners aconseguits amb la droga adquirint immobles a nom d'algun familiar o fent ingressos de petites quantitats a comptes bancaris.


Actualització sobre el Brexit. - Club Cecot Internacionalització\nActualització sobre el Brexit.\nClub Cecot InternacionalitzacióBoletinActualització sobre el Brexit.\n18 de desembre de 2019 19 de desembre de 2019 / Per Club Cecot Inter. / Boletin • Temes a fons/\t0 Comentaris\nArran dels resultats obtinguts en les passades eleccions tot a punta que finalment es podrà procedir a la ratificació de l’acord de retirada que obrirà un període de transició fins al 2020, si be després del que hem viscut en aquest assumpte no podem assegurar res fins que no es produeixi de forma efectiva la ratificació.\nAquest període transitori mantindria l’estatus quo actual fins al desembre del 2020, i permetrà obrir un període de negociació per a l’acord de futur entre la UE i el Regne Unit.\nAra be tal com ha indicat la presidenta de la Comissió, Ursula von der Leyen, en la reunió del Consell d’ Europa del passat 12 i 13 de desembre , els terminis són molt ajustats ( recordem que el primer Ministre britànic Boris Johnson ha manifestat rotundament que no demanarà cap altre pròrroga) i si britànics i europeus no aconsegueixen tancar ràpid un acord abans de desembre de 2020 tornarem a trobar-nos “a la vora de l’abisme” un altre cop.\nEn el següent enllaç podeu trobar la roda de premsa de la Presidenta de la Comissió Europea.


Què és la diagnosi estructural? - Cecam\n06 maig Què és la diagnosi estructural?\nPosted at 09:57h in actualitat\tby\tcecam\nL’objectiu d’una diagnosi estructural és la de verificar l’estabilitat i la resistència mecànica d’una edificació. A partir de l’estudi tècnic, es comprova que l’edifici compleixi els requisits exigits per la normativa vigent, és a dir els paràmetres d’estabilitat.\nUn altre aspecte que es té en compte són els condicionants ambientals físics i químics. Per exemple, els factors meteorològics com la pluja o el vent, o inclús geològics com poden ser els sismes o els corrents de convecció, poden haver estat la causa de malmetre l’estructura d’un edifici.\nLa diagnosi estructural principalment es realitza quan es detecta algun problema important o bé quan es decideix modificar l’ús de l’edifici. Els danys de l’estructura solen aparèixer en forma de despreniments o esquerda. Quan passa això, vol dir que l’estructura de l’edifici està en perill i posa en risc la seguretat.\nCECAM treballa conjuntament amb el Grup d’Anàlisi i Materials Avançats per al disseny Estructural (AMADE) del Departament d’Enginyeria Mecànica i de la Construcció Industrial de l’Escola Politècnica Superior de la Universitat de Girona i de la Consultoria Bmgest. Les nostres actuacions s’engloben en tres àrees principals de treball: inspecció i diagnosis d’estructures, auscultació i instrumentació i avaluació de vida útil.\nSaber-ne més: Diagnosi estructural


Foment Lector: activitats a la Biblioteca Cocentaina: Juan Goytisolo, premi Cervantes 2014\nJuan Goytisolo, premi Cervantes 2014\nVolem felicitar públicament a Juan Goytisolo perquè ha estat guardonat amb el Premio Cervantes 2014, un dels premis més importants de literatura. Ho té més que merescut!\nA la biblioteca podem llegir part de la seua obra, com Fiestas, Jesús Lázaro, Señas de identidad, las virtudes del pájaro solitario o Paisajes de la batalla. És un moment excel·lent per a rellegir la seua obra o descobrir-la.\nPodeu veure als guardonats d'aquests últims anys punxant ací.\nPublicat per Sàlvia a 17:30\nEtiquetes de comentaris: notícies literàries\n100 cursos on-line gratuïts! Animeu-se\nFoment lector: escola y biblioteca, alumnes de 1r....\nLa xitxarra ric-ric canta i balla per ací: animaci...\nCalendari de Dinamització Lectora de la Biblioteca...\nLlegendes de Cocentaina i del Comtat: presentació ...\nVisita dels alumnes de 6è Primària, col·legi Real ...\nLa xitxarra ric-ric canta i balla per ací: present...\nVisita a la Bebeteca de la Biblioteca de Cocentain...


Els capdidats a Capgròs exposen les seves virtuts | La torre del Palau\nper J.M.O. , 6 de juny de 2015 a les 20:41 |\nEls capdidats a Capgròs de Terrassa han exposat totes les seves virtuts Foto: Cristóbal Castro\nL'acte de presentació dels capdidats a Capgròs s'ha fet aquest dissabte 6 de juny a les set de la tarda a la plaça Vella de Terrassa. Els aspirants han defensat la seva capdidatura davant de la societat terrassenca, que després ha tingut el dret de votar-los en funció de les seves qualitats i els seus mèrits. L'interès que desperta la festa creix any rere any. En l'edició d'enguany hi han estat presents onze dels dotze, tot un rècord. Només ha fallat Toni Padrós.\nRosa Aguado s'ha mostrat disposada a continuar treballant per aconseguir una ciutat millor i ha criticat l'IVA cultural. Carme Ballesteros s'ha compromès a córrer la cursa de Festa Major amb el capgròs i ha reclamat que una esportista entri en el selecte grup dels escollits. Valentí Grau ha reblat que Terrassa és coneix a Nova York gràcies al jazz. Miquel Mallafré ha explicat la història del seu cap, des de petit d'una mida exagerada. Keko Martínez ha promés fer un capgròs ple de botifarra amb mongetes del ganxet si és l'escollit i ha reclamat que cal inventar l'olla terrassenca. Santi Rius, emocionat com tothom, ha recordar que el seu blog Records de Terrassa és una eina que permete recordar les petites coses del passat que no apareixen als llibres d'història. Òscar Muñoz ha llegit un poema, mentre que David Traver ha recollit una idea de Carles Llongueras: asseure a la sala de plens de l'Ajuntament els 33 capgrosssos de l'any. Vaxi Màgic ha fet un brindis de foc, Maria Teresa Vert ha fet una glosa a Terrassa i Gemma Humet ha llegit un text que explicava qui és.\nEl Casinet de l’Espardenya ha proposa que el Capgròs de l’Any 2015 surti dels següents capdidats:\nLlista de Capdidats 2015 (ordre alfabètic)\nRosa Aguado: Actriu de teatre, doblatge i de ràdioteatre. Agitadora cultural, directora de l'escola d'interpretació "Acció Teatre", ha participat en incomptables sèries i pel·lícules. Una de les grans actrius terrassenques.\nValentí Grau: Ànima del Festival de Jazz de Terrassa. Sense ell dificilment Terrassa estaria en el mapa del jazz mundial. Poca gent té tanta cultura musical com ell i tan ben ordenada, molt més que els llibres de la seva anyorada llibreria.\nGemma Humet: Cantant exquisida i parella musical de músics com Toti Soler, Toni Xuclà o Pau Figueres. Acaba de treure el seu primer disc en solitari amb composicions seves "Si canto enrere".\nMiquel Mallafré: Mestre d'història de l'art retirat, músic i cantant dels mítics "Huapachà Combo". Polemista incansable, toca el voraviu a tothom ja sigui a la cara o a través de les xarxes socials.\nKeko Martínez: Xef del restaurant "El cel de les oques", impulsor de Cuina Vallès i promotor incondicional de la cuina catalana de qualitat. Per sort pels pal.ladars terrassencs un dia va decidir deixar de ser advocat per posar-se als fogons.\nÒscar Muñoz: Actor amb gran projecció. L’hem vist a la tele i al teatre amb actuacions memorables. Un crack de la interpretació que porta el nom de la ciutat allà on va.\nToni Padrós: Cineasta i artista amb lletres grans. Ha fet un treball impressionant i de gran qualitat però incomprensiblement no ha tingut el reconeixement que mereix.\nSanti Rius: Ja sabia el què eren les noves tecnologies abans que s’inventessin. Sempre a punt, sempre present, per divulgar i fer participar tothom de la memòria històrica de la ciutat.\nDavid Traver: Programador i dinamitzador musical sempre en marxa. Coordina el Bucs de la Baumann i els concerts del cafè-bar dels Amics de les Arts. Home de barri i membre actiu de la Papallona de St Pere.\nVaxi Màgic (Xavi Salvador): Faquir, mag i personatge inclassificable. Activista a la Fira Modernista, personatge solidari i corredor excèntric de la Mitja Marató. L’hem vist corrent descalç, lligat amb una corda, amb els ulls embenats...\nMª Teresa Vert: Una de les millors veus que ha donat la nostra ciutat. Meravellosa soprano, dinamitzadora de corals d’èxit i col.laboradora solidària en mil i una causes.\nPer a públic escarni, les llistes fantasmes dels partits.\nCultura, Carme Ballesteros, Miquel Mallafré, Gemma Humet, Keko Martínez, Òscar Muñoz, Toni Padrós, Santi Rius, Vaxi Màgic, David Traver, Mª Teresa Vert, Capgròs de l'Any, Valentí Grau, Rosa Aguado\nPer Anònim el 9 de juny de 2015 a les 17:33\nAneu preparan el motlle de Xavi Hernandez...sense dubte mereixedor d aquest "premi" i no com d altres...sembla Glup....jazz!!\nValenti Grau vividor de las subvenciones\nPer Anònim el 7 de juny de 2015 a les 03:00\nSe conoce en Nueva York gracias a el dineral que ha costado las subvenciones y que el solo es impresentable presentando.Asi es muy fácil Grau , has creado tu cortijo en la cava y no va nadie a reírte tus gracias y chistes malos .


Capa i Casco - Societat Musical La Pau Beneixama\nAquest disc compacte titulat Capa i Casco va veure la llum gràcies a la capitania que ostentà en l’any 2005 la Filà Tomasines.\nEl CD recull la gravació del concert de la Societat Musical ‘La Pau’ de Beneixama, celebrat el dia 12 de març de 2005 al Teatre Salesians d’Alcoi.\nLa banda va estar dirigida pel director Ramon Garcia i Soler, el qual és al mateix temps compositor de les obres que s’estrenaren en la segona part del concert.\nPer a començar, la Filà va elegir pasdobles i marxes relacionades amb la Filà, ja siga per les persones a les quals van dedicades o pel ja tradicional ús que en fan de les mateixes al si de la Seua Festa.\nCal destacar que la primera part va acabar amb l’estrena de la marxa cristiana Amado Capità, del compositor contestà José Francisco Molina Pérez, dedicada al Capità de dita Filà.\nLa segona part va començar amb la marxa cristia La Rosa i el Drac, obra escrita l’any 2004 per a la favorita de l’Alferes, María Navarro, i composta pel també contestà Francisco Valor Llorens.\nPer a finalitzar van incloure l’estrena de les quatre obres festeres que la Filà Tomasines va encarregar al compositor Ramon Garcia i Soler, per tal de conmemorar la seua capitania i acompanyar els actes de les festes.\nAmado, Pope, Ministre i Paco Jover restan totes dedicades a personatges que han ostentat el càrrec de Capità al llarg de la història de la Filà. Encara que aparentment són obres diferents, les quatre peces estan concebudes com un únic cos creatiu, com si es tractara d’una suite en quatre moviments o d’una banda sonora. Els mateixos temes i motius podem trobar-los al llarg de les peces, en què se’ls desenvolupa i varia, per tal d’aconseguir la major unitat possible, tot i respectant els paràmetres que diferencien cadascun dels gèneres utilitzats. Dins d’aquest entramat temàtic, cal destacar les repetides referències al ‘Valset de les Tomasines’ i a l’Himne de Festa, en unes ocasions de manera explícita i en altres estilitzant el discurs.\nNº de Catàleg: 036BV05CD\nDipòsit Legal: A-245-2005\nContingut del disc:\n1 – Tayo (Pasdoble) – Francisco Esteve Pastor – Escoltar\n2 – Ramón Petit (Marxa Cristiana) – J. Francisco Carchano Moltó\n3 – Juanjo (Marxa Mora) – Francisco Esteve Pastor\n4 – Ja baixa l’Àgila (Marxa Cristiana) – Francisco Esteve Pastor\n5 – Oh Artista (Pasdoble) – J. Coldeira\n6 – Amado capità (Marxa Cristiana) – J. Francisco Molina Pérez\n7 – La Rosa i el Drac (Marxa Cristiana) – Francisco Valor Llorens\n8 – Amado (Pasdoble dianer) – Ramón García i Soler – Escoltar\n9 – Paco Jover (Marxa Cristiana) – Ramón García i Soler – Escoltar\n10 – Ministre (Marxa Processional) – Ramón García i Soler\n11 – Pope (Marxa Cristiana) – Ramón García i Soler\n12 – Himne de Festa – Gonzalo Barrachina Sellés i Eugenio Moltó Botella


la paraula escrita permaneix...: EN LA VARIETAT HI HA EL GUST...\nEstoy con Sampedro, por cierto me encanta. Nunca olvidadaré su sonrisa etrusca.\npd. Avui la meva mare fa 80 anys i com que és una gran lectora l'he comprat un de Steel, jo de jove l'havia llegit i m'agradava molt (romàntica que soc).\n29 de novembre de 2008 a les 10:17\nJo també estic del seu costat. Tal vegada ha estat un atreviment posar-la al costat de la màxima de Descartes, però crec que la seua és encara més important.\nUn llibre és un dels regals més bonics, segur que a la teua mare li encanta, en els fons, o no tant, som tots uns romàntics.\n"La paraula escrita PERMANEIX"? Sí que heu llegit poques paraules escrites.\n13 d’abril de 2012 a les 23:35\nPotser tens raó i són poques... però\nPERMANEIX atent, Anònim, en qualsevol moment et podria sorprendre!!!\n13 d’abril de 2012 a les 23:46\nEn qualsevol cas no diu que no es pugui emprar.\nDiccionari català-valencià-balear: http://dcvb.iecat.net/\n14 d’abril de 2012 a les 3:27


Worm Screw Jack Keep A Constant - Notícies - Sijie Industrial Co., Ltd\nEl gat de cargol de cuc es manté constant\nWorm Screw Jack És difícil que l'eina sigui coherent amb els paràmetres originals a causa del desgast de la pròpia eina durant el procés d'utillatge normal. No obstant això, la tecnologia Logarithmic Relief Grinding de GLOOR AG soluciona aquest problema al permetre que els paràmetres de la part posterior de l'eina es mantinguin en el moment de rectificar, la forma de la fulla de l'eina segueix sent la mateixa, millorant enormement la precisió de rectificació de l'eina de rectificació, mòlta i el mateix que els paràmetres originals per ser possible, ampliant la vida útil de l'eina, millorant la precisió de processament. Els productes de GLOOR AG inclouen talladors de formigó, talladores de cucs de turbina de cargol de cucs, fresadores de fils, plaques de fresat i fresadores, ciclons (per a processar cargols i cargols i cargols), ganivets rotatius (poligonatge de mecanitzat), ganivets multidisciplinars polsadors de tornejat), cortadora de corbates, corró, roda de corró, cortadora de tres fulles, fulla de serra de precisió, cortadora d'arc de ràdio, màquina de fresat ciclònica de Moni Chena (MONNIER + ZAHNER) Suïssa Màquina de fresar de ciclons de torbellí i personalització d'eina no estàndard! Els productes són àmpliament utilitzats en indústria aeroespacial, defensa, energia, automoció i altres camps\n(1) L'assemblatge mecànic ha d'estar en estricte acord amb el departament de disseny per proporcionar els muntatges del muntatge i els requisits del procés per al muntatge. Worm Screw Jack està estrictament prohibit modificar els continguts del treball o d'una forma inusual de canviar les peces.\n(2) el muntatge de les peces ha de ser una inspecció i acceptació de peces, el procés de muntatge de Worm Screw Jack si es troba en parts desaconsellades que falten, s'hauria de notificar immediatament.\n(3) el medi ambient de muntatge requereix una neteja, sense pols ni una altra contaminació, les peces de cargol de cargol de Worm s'han d'emmagatzemar en un lloc sec i sense pols, amb un coixinet de protecció del lloc.\n(4) parts del procés d'acoblament no es poden colar ni tallar, el torn de cargol no pot danyar la superfície de les peces, o fer peces curvadas, trencades, deformades de forma significativa parts de la superfície no es poden danyar.\n(5) pel que fa al moviment de les peces, s'ha d'afegir la interfície de muntatge de cargol de cargol de cucs entre l'oli lubricant (greix).\n(6) coincideix amb les peces amb la mida per ser precisa.\n(7) En el muntatge, les peces i les eines han de disposar d'instal·lacions especials, en principi, les parts no es poden col·locar a la màquina ni es col·loquen directament a terra, si és necessari, Worm Screw Jack, si escau, ha de col·locar-se a la plataforma o catifa de protecció. .\n(8), en principi, el tornavís de cargol no permet accedir a la mecànica, si necessiteu posar-se en funcionament, s'ha de col·locar sobre el coixinet de protecció mecànic o la catifa, les peces importants de cargol de cargol de Worm i les parts no metàl·liques del part inferior és estrictament prohibida la estampida.\nNo s'utilitzarà la tapa mòbil, la tapa de cargol no es farà servir amb més d'una de les mateixes xemeneies, el cargol amb el cargol endurit estriat, el cargol de cargol Worm, la ungla ha de ser enterrada a les peces, no s'exposarà.\nPerns i femelles estrenyits, el cargol de cargol del cargol hauria d'estar exposat a la femella 1-2; Els cargols de cargol de cargol en la fixació del dispositiu mòbil o el manteniment sense necessitat de treure les peces de l'ocasió, el muntatge s'ha de recobrir amb cargols abans de la cola del cargol.\nUn parell de: Forma Driven Mitre Gearbox\nSegüent: Caixa d'engranatges Mitre Potència Superior


Klawer Hotel and Margos Restaurant Klawer Sud-àfrica - Ofertes d'hotels amb els MILLORS DESCOMPTES EN LÍNIA\nAllotjaments a Klawer\nDescompte a Klawer Hotel and Margos Restaurant\nVeure tots els 2 allotjaments a Klawer.\n120 Mainroad, Klawer, Klawer, Sud-àfrica, 8145 - Veure al mapa\nTé alguna pregunta per a Klawer Hotel and Margos Restaurant?\nMés informació sobre Klawer Hotel and Margos Restaurant\nPer als viatgers què vulguin captar les imatges i els sons de Klawer, Klawer Hotel and Margos Restaurant és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Gàcies a la seva bona ubicació, des de l'allotjament es pot accedir fàcilment a les visites obligades de la ciutat.\nTot esforç és poc perquè els hostes es trobin còmodes, motiu pel qual l'allotjament compta amb el millor en serveis i comoditats. Per a la comoditat i comfort dels seus clients, l'hotel ofereix Wi-Fi gratuït en totes les habitacions, Zones públiques amb Wi-Fi, aparcament de cotxes, servei d'habitacions, habitació familiar.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Klawer Hotel and Margos Restaurant.


Arrenca el Pla Local de Salut als Hostalets de Pierola\nDes de l’àrea de Salut de l’Ajuntament dels Hostalets de Pierola, amb el suport de la Diputació de Barcelona, s’està treballant en el Pla Local de Salut. Un projecte que preveu potenciar les polítiques de salut per millorar les condicions de vida al poble i promoure un espai comunitari en salut que fomenti estils de vida saludables a tota la població.\nEl Pla Local de Salut dels Hostalets de Pierola és el document que acorda els objectius a assolir en salut pública i planifica les accions que es desenvoluparan en els pròxims anys. Aquest esforç de planificació compta amb la participació de serveis, professionals i associacions que també intervenen en la salut.\nEl projecte inclou conèixer quines problemàtiques de salut que afecten la població i quines són les prioritats de millora pel que fa a la salut. Aquesta consulta a la població es fa a través d’una enquesta a peu de carrer, amb personal acreditat, a partir d’aquest 24 de maig. Des de l’Ajuntament animen a tothom a participar-hi també a través de fitxes disponibles a recepció i en línia.\nEl Pla Local de Salut dels Hostalets de Pierola té 5 grans finalitats que es concretaran a partir de la diagnosi inicial. Promoure entre les persones estils de vida saludables i capacitats per cuidar la seva salut, fer dels Hostalets de Pierola un lloc més saludable per viure, reforçar el treball en xarxa i la cooperació comunitària en salut, reduir les desigualtats socials en la salut de les persones, facilitant unes bones condicions de vida per a tothom i compensar els efectes de la Covid-19 i consolidar els recursos que en un futur poden ajudar a enfrontar-se altres emergències sanitàries.\nPer arribar a desenvolupar aquest pla, s’ha definit quatre fases. En primer lloc, la diagnosi inicial sobre la salut a Els Hostalets de Pierola (etapa en la que es troben ara), a continuació hi haurà una recollida i debat de propostes d’acció. En tercer lloc i haurà la priorització de propostes i finalment l’aprovació i posada en marxa del Pla Local de Salut\nArticle anteriorLa Llar del Sant Crist instal·larà un sistema assistencial de comunicació amb l’ajuda de CaixaBank\nPròxim articleAlba Vergés no entra al nou govern, que es formarà sense cap anoienc


Què ofereix el Forum?\nEl Departament de Direcció és el nexe entre l’equip directiu de l’escola i els organitzadors del Forum, i s’encarrega de gestionar l’equip i els altres departaments. Són membres de l’equip de l’edició anterior que aporten experiència i lideratge al grup.\nEl Departament de Comunicacions Corporatives s’encarrega de mantenir la comunicació amb altres fòrums europeus i fer publicitat del Forum ETSEIB tant per als estudiants de l’escola com per les empreses i els fòrums de l’estranger. Són els responsables de totes les xarxes socials del Forum.\nEl Departament d’Empresa està format per la Mariona Gibert i el Jose Vasco.\nEl Departament d’Empresa s’encarrega de portar els contractes amb les empreses per tal que aquestes participin en els esdeveniments organitzats pel Forum: el Consulting Day i l’esdeveniment principal el Forum ETSEIB. Són els responsables de la correspondència amb les empreses així com de portar una base de dades on figurin.\nEl departament està format per l’Arnau Buhigas, la Maria Serveto i l’Àlex Fuentes.\nEl Departament d’Imatge s’encarrega de l’elaboració de la línia estètica, del disseny de la carpeta de la corresponent edició, dels obsequis que es repartiran durant el Forum a l’alumnat, i d’altre material necessari per la publicitat del Forum ETSEIB.\nEl Departament d’Informàtica s’ocupa que els recursos digitals del Forum funcionin. Són els encarregats de portar la pàgina web, els formularis d’inscripció dels alumnes per a fer activitats, d’organitzar els horaris dels col·laboradors i gestionar les aplicacions que s’utilitzen per al desenvolupament del Forum.


Junts pel Sí tria Forcadell per presidir el Parlament | Catalunya | EL PAÍS Catalunya\nLluís Corominas serà vicepresident i, Anna Simó, secretària de la Mesa\nBarcelona 19 OCT 2015 - 21:45\tCEST\nLa diputada electa Carme Forcadell. GIANLUCA BATTISTA\nExcepte sorpresa d'última hora, Carme Forcadell serà escollida nova presidenta del Parlament. L'expresidenta de l'Assemblea Nacional Catalana, l'entitat que ha organitzat les mobilitzacions independentistes dels últims anys, ha estat proposada per ERC per ocupar el càrrec. Segons el pacte amb Convergència per a la coalició Junts pel Sí, els republicans tenien potestat per escollir el candidat a pilotar el Parlament a canvi que Artur Mas optés a la Generalitat.\nForcadell anava com a número dos a la llista de Junts pel Sí. Figurava com a independent, tot i que milita a ERC i també té el beneplàcit de CDC, amb qui va establir bones relacions quan estava al capdavant de l'entitat. Ambdues formacions la van voler incloure a la llista en considerar-la la líder de la societat civil independentista, després que deixés l'ANC perquè l'obligaven els estatuts. Forcadell també és vista de bon ull per la Candidatura d'Unitat Popular (CUP), de qui depèn la majoria secessionista al Parlament.\nEl nomenament de Forcadell té tots els números de prosperar. Els grups de la Cambra estan negociant la configuració de la Mesa, l'òrgan de set membres que gestiona els plens i coordina el funcionament del Parlament. Els partits coincideixen que el 27-S deixa una majoria independentista a la Mesa. El pacte passaria per donar tres places a Junts pel Sí (amb la presidència i la vicepresidència incloses), una a la CUP i les altres tres repartides entre Ciutadans (a qui correspon una vicepresidència), PSC i Catalunya Sí que es Pot. A part de Forcadell, ERC situarà Anna Simó en una secretaria, i el convergent Lluís Corominas repetirà en una de les vicepresidències.\nEl repartiment està pendent de la CUP, que es resisteix a acceptar un lloc a la Mesa, ja que defensa que la seva tasca al Parlament no està en un càrrec institucional. No obstant això, els anticapitalistes podrien cedir el seu vot a Junts pel Sí per assegurar la majoria sobiranista, informa Ana González Liste. Ho ha apuntat aquest dilluns la diputada Anna Gabriel: "No volem una Mesa que posi fre a les iniciatives de país que proposem". Una renúncia de la CUP a la seva plaça implicaria que Junts pel Sí obtindria la majoria a la Mesa, cosa que rebutgen la resta de les formacions.\nQui és lluny de tenir representació a la Mesa és el PP, molest perquè considera que hauria d'estar inclòs en l'òrgan parlamentari. La formació és la penúltima força a la Cambra però la CUP, per la seva posició clau per a la majoria independentista, compta més en el repartiment final.\nEls partits catalans donen per fet que el Parlament es constituirà dilluns que ve. En paral·lel, la CUP i Junts pel Sí continuen negociant i esperen tenir encarrilat un pacte pel projecte independentista i el pla social abans del 20-D. Una altra cosa és la investidura de Mas, en la qual continuen dividits. CDC i ERC esperen que les converses amb la CUP es concretin per debatre si repeteixen la coalició de Junts pel Sí a les generals.


El grup de conversa de Magòria continua amb les descobertes a peu - CAL\nPublicat el 20 de novembre 2018\nDins del projecte ‘xerrem junts’, alguns grups inclouen activitats paral·leles que ajuden a cohesionar els participants i desvetllar-los realitats de les quals prèviament han parlat en les sessions. Amb aquest propòsit, el grup de conversa creat a Magòria va organitzar a finals d’octubre una caminada per la serra de Collserola, un dels pulmons verds de l’àrea de Barcelona.\nAllà, els participants van poder gaudir de l’entorn natural mentre van reforçar el vocabulari de la flora i la fauna amb què s’anaven trobant durant l’itinerari.\nL’activitat també els va servir per conèixer in situ els paratges més emblemàtics del Parc alhora que milloraven la seva parla i la relació en grup. Segons els organitzadors, amb aquesta iniciativa el ‘xerrem junts’ assoleix el propòsit didàctic, recreatiu, geogràfic i lingüístic pel qual està concebut.